  **ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΚΑΒΑΛΑΣ (OTA Α΄ ΒΑΘΜΟΥ)**

**ΔΙΕΥΘΥΝΣΗ ΟΙΚΟΝΟΜΙΚΩΝ**

**ΥΠΗΡΕΣΙΩΝ ΑΔΑ: 9221ΩΕ6-ΥΒΞ**

**ΤΜΗΜΑ ΠΡΟΜΗΘΕΙΩΝ Α. Π.: 2276/24-01-2024**

**Δ/νση : Κ. Παλαιολόγου 4**

**Πληροφορίες: Χινίσογλου Δέσποινα**

**Τηλ: 2513 500082**

**email: supplies@kavala.gov.gr**

**https://** [**www.kavala.gov.gr**](http://www.kavala.gov.gr)

**NUTS: ΕL 515**

ΠΡΟΚΗΡΥΞΗ (ΠΕΡΙΛΗΨΗ ΔΙΑΚΗΡΥΞΗΣ) ΤΟΥ ΑΝΟΙΧΤΟΥ ΗΛΕΚΤΡΟΝΙΚΟΥ ΔΙΑΓΩΝΙΣΜΟΥ ΑΝΩ ΤΩΝ ΟΡΙΩΝ για την υπηρεσια με τίτλο: «ΥΠΗΡΕΣΙΕΣ ΣΥΝΤΗΡΗΣΗΣ ΧΩΡΩΝ ΠΡΑΣΙΝΟΥ - ΛΟΙΠΩΝ ΚΟΙΝΟΧΡΗΣΤΩΝ ΧΩΡΩΝ, ΑΡΔΕΥΤΙΚΩΝ ΔΙΚΤΥΩΝ ΚΑΙ ΚΛΑΔΕΥΣΗΣ ΔΕΝΤΡΩΝ», ΔΙΑΡΚΕΙΑΣ ΕΙΚΟΣΙ ΤΕΣΣΑΡΩΝ (24) ΜΗΝΩΝ

O Δήμαρχος Καβάλας, έχοντας υπόψη την υπ’ αριθμ. **608/2024** (ΑΔΑ ΨΟ3ΨΩΕ6-Ρ9Ο) απόφαση της Δημοτικής Επιτροπής Δήμου Καβάλας, με την οποία εγκρίθηκαν τα έγγραφα της σύμβασης και οι όροι του διαγωνισμού, προκηρύσσει ανοικτό ηλεκτρονικό διαγωνισμό άνω των ορίων για την υπηρεσία με τίτλο: «Υπηρεσίες συντήρησης χώρων πρασίνου - λοιπών κοινόχρηστων χώρων, αρδευτικών δικτύων και κλάδευσης δέντρων», διάρκειας είκοσι τεσσάρων (24) μηνών, με κριτήριο κατακύρωσης **την πλέον συμφέρουσα από οικονομική άποψη προσφορά, βάσει τιμής, ανά τμήμα, στο σύνολο του προϋπολογισμού του τμήματος**,εφόσον η προσφορά είναι σύμφωνη με τις τεχνικές προδιαγραφές της μελέτης. Η συνολική εκτιμώμενη αξία της σύμβασης είναι 516.005,00 ευρώ χωρίς ΦΠΑ (639.846,20 ευρώ συμπ/νου ΦΠΑ 24%) με CPV: **77312000-0** για το **Τμήμα 1:** **Καθαρισμός κοινόχρηστων χώρων - πεζοδρομίων - αυτοφυούς ξυλώδους βλάστησης κλπ**, με CPV: **77313000-7** για το **Τμήμα 2:** **Συντήρηση χώρων πρασίνου** και με CPV: **77341000-2** για το **Τμήμα 3:** **Κλάδεμα δένδρων - δενδροστοιχιών κι αντιμετώπιση επικίνδυνων κι έκτακτων περιστατικών**.

Τα έγγραφα της σύμβασης της Διακήρυξης καταχωρήθηκαν στη σχετική ηλεκτρονική διαδικασία σύναψης δημόσιας σύμβασης στο ΕΣΗΔΗΣ, η οποία έλαβε Συστημικό με Αύξοντα Αριθμό: **366437,** και αναρτήθηκαν στη Διαδικτυακή Πύλη ([www.eprocurement.gov.gr](http://www.eprocurement.gov.gr)) του ΟΠΣ ΕΣΗΔΗΣ. Η ισχύουσα Νομοθεσία είναι οι διατάξεις του Ν. 4412/2016 όπως τροποποιήθηκε και ισχύει, του Ν. 3463/2006, του Ν. 3852/2010, του Ν. 4250/2014, του Ν. 4782/2021. Η διάρκεια της σύμβασης ορίζεται σε είκοσι τέσσερις (24) μήνες από την υπογραφή και την ανάρτηση αυτής στο ΚΗΜΔΗΣ. Τόπος εκτέλεσης της σύμβασης είναι ο Δήμος Καβάλας (EL 515).

Οι ενδιαφερόμενοι οικονομικοί φορείς θα πρέπει να συμπληρώσουν και να υποβάλουν μαζί με την προσφορά τους το Ευρωπαϊκό Ενιαίο Έγγραφο Σύμβασης (ΕΕΕΣ) σύμφωνα με τις οδηγίες της υπ’ αριθμ. **2270**/**24-01-2025** Διακήρυξης.

Δεν γίνονται δεκτές εναλλακτικές προσφορές ή αντιπροσφορές. Γλώσσα σύνταξης των προσφορών είναι η Ελληνική.

Για την έγκυρη συμμετοχή στη διαδικασία σύναψης της παρούσας σύμβασης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής**, που ανέρχεται σε ποσοστού 2% επί της εκτιμώμενης αξίας, εκτός ΦΠΑ, κάθε τμήματος** για το οποίο συμμετέχει ο οικονομικός φορέας.

Προκήρυξη της διακήρυξης αυτής απεστάλη στην Υπηρεσία Επίσημων Εκδόσεων της Ευρωπαϊκής Ένωσης στο TED- Tenders Electronic Daily στις 23/01/2025 με ηλεκτρονική αποστολή.

Ως καταληκτική ημερομηνία υποβολής των προσφορών στη Διαδικτυακή πύλη [www.eprocurement.gov.gr](http://www.eprocurement.gov.gr) του συστήματος ΕΣΗΔΗΣ, ορίζεται η ημέρα Τετάρτη **05/03/2025 και ώρα 15:00.**

Οι ενδιαφερόμενοι μπορούν να κατεβάσουν τα έγγραφα του διαγωνισμού και από την ιστοσελίδα του Δήμου Καβάλας [www.kavala.gov.gr](http://www.kavala.gov.gr/). Για περισσότερες πληροφορίες οι ενδιαφερόμενοι μπορούν να απευθύνονται στο Τμήμα Προμηθειών του Δήμου κατά τις εργάσιμες ημέρες και ώρες (τηλ.: 2513-500082).

Ο ΔΗΜΑΡΧΟΣ ΚΑΒΑΛΑΣ

ΘΕΟΔΩΡΟΣ ΜΟΥΡΙΑΔΗΣ